బూదాటి వెంకటేశ్వర్లు

**బూదాటి వెంకటేశ్వర్లు** అధ్యాపకుడు, సాహిత్య విమర్శకుడు, భాషావ్యాకరణశాస్త్ర పండితుడు, కవి. ఆయన బెనారస్ హిందూ విశ్వవిద్యాలయం తెలుగు శాఖాధ్యక్షులుగా పనిచేస్తున్నాడు.

## జీవిత విశేషాలు

బూదాటి వెంకటేశ్వర్లు గుంటూరు జిల్లా చిలకలూరిపేట మండలం రాజాపేటలో  బూదాటి సుబ్రహ్మణ్యం బూదాటి అప్పమ్మ దంపతులకు జన్మించాడు. ప్రాథమిక విద్య రాజాపేటలో, హైస్కూల్ విద్య పురుషోత్తమ పట్టణంలో, కళాశాల విద్య గణపవరంలో చదువుకున్నాడు. ఎం.ఏ నాగార్జున విశ్వవిద్యాలయంలో చదివాడు. ఎం.ఏ లో రెండు బంగారు పతకాల్ని పొందాడు. నాగార్జున విశ్వవిద్యాలయం లోని తెలుగు శాఖలో మొట్ట మొదటగా యు.జి.సి వారు నిర్వహించే నెట్ పరిక్ష ఉత్తీర్ణుడై ఫెలోషిప్ (జెఆర్.ఎఫ్) పొందాడు. ఆంధ్ర విశ్వ కళాపరిషత్తులో *హరివంశము-ఎఱ్ఱన, సోమనల తులనాత్మక పరిశీలన* అనే అంశంపై పరిశోధన చేసి, డాక్టరేట్ పొందాడు. ప్రతిష్టాత్మకమైన   బెనారస్ హిందూ విశ్వవిద్యాలయం నుండి 2023లో  డిలీట్ పొందాడు.  

## ఉద్యోగ జీవితం

బూదాటి వెంకటేశ్వర్లు మొదటగా ఒంగోలులోని SSN రెసిడెన్షియల్ కళాశాలలో తెలుగు సంస్కృత అధ్యాపకునిగా ఉద్యోగ జీవితం ప్రారంభించాడు. ఆ తరువాత నరసరావుపేటలోని శ్రీమతి కాసు రాఘవమ్మ బ్రహ్మానంద రెడ్డి కళాశాలలో పనిచేసాడు. ఈటివి కొత్తగా ప్రారంభమైన కాలంలో స్టోరీ డిపార్టుమెంటులో రెండు సంవత్సరాలు పనిచేశాడు. 1998లో ఆంధ్రప్రదేశ్ పబ్లిక్ సర్వీసు కమీషన్ నిర్వహించిన పోటీ పరీక్షలో ఉత్తీర్ణుడై ప్రభుత్వ డిగ్రీ కళాశాలలో అధ్యాపకుడిగా ఎంపికయ్యారు. సత్తుపల్లి జలగం వెంగళ రావు ప్రభుత్వ డిగ్రీ కళాశాలలోను, ఖమ్మం SR & GNR ప్రభుత్వ డిగ్రీ కళాశాలలోనూ 2006 వరకు పనిచేశాడు. కుప్పం లోని ద్రావిడ విశ్వ విద్యాలయంలో 2006 నుంచి సహ ఆచార్యుడుగా, ఆచార్యుడుగా, తెలుగు శాఖ అధ్యక్షుడుగా పనిచేసాడు. 2016 నుంచి దేశంలోనే ప్రసిద్ధి చెందిన బెనారస్ హిందూ విశ్వవిద్యాలయంలో తెలుగు శాఖలో ఆచార్యులుగా పనిచేస్తున్నాడు. 2018 లో ఆంధ్రప్రదేశ్ కేంద్రీయ విశ్వవిద్యాలయంవారి ఆహ్వానం మేరకు డిప్యుటేషన్ పై వెళ్ళి ఒక విద్యా సంవత్సరం పనిచేశాడు. 2022 జనవరి నుండి నుండి శాఖాధ్యక్షులుగా బాధ్యతలు నిర్వహిస్తున్నాడు. 

## హత్యా నేరం
బెనారస్ హిందూ విశ్వవిద్యాలయంలో తెలుగు విభాగంలో ఆచార్యుడిగా పనిచేస్తూ బూదాటి వెంకటేశ్వర్లు, ఆ విభాగాధిపతి యైన సి.ఎస్. రామచంద్ర మూర్తిపై హత్యాప్రయత్నం చేయించాడని వారణాసి పోలీసులు తేల్చారు. రామచంద్రమూర్తిని తప్పిస్తే ఆ పదవిని తాను పొందవచ్చనే ఆలోచనతో అతను ఈ ప్రయత్నం చేసినట్లు పోలీసులు తెలిపారు.

## రచనలు

# కరదీపిక 1988 
# మువ్వల సవ్వడి 1992
# సౌదామినీలు  1999     
# ఆనందశాఖి 2006 
# తెలుగు బోధన సమస్యలు - పరిష్కారాలు 2006
# ఆధునిక భాషాబోధన సందర్భం - చిన్నయసూరి 2009
# విజయ విలాసము 2010
# సర్పయాగము 2010
# కరదీపిక (అలంకారాలు) 2011 
# నీతి సీసశతకవ్యాఖ్య (తాళ్ళపాక పెద తిరుమలాచార్యులు) 2011 
# తెలుగు ప్రశ్నోత్తర కౌముది 2011 
# భారతీయ గ్రంథ ప్రరిష్కరణ పద్ధతులు 2012 (S.M.కత్రే పుస్తకానికి అనువాదం )
# తెలుగు సాహిత్య సౌందర్య మీమాంస  2012
# తెలుగు సాహిత్య ప్రక్రియలు - ధోరణులు 2012 
# ఎర్రన్న కవితాతత్త్వము  2012
# లోనారసి (వ్యాస సంకలనం) 2013 
# చిన్నప్ప రెడ్డి కథ (వీరగాధ పరిశోధన) 2013 
# అలంకార చంద్రిక 2013 
# సంప్రదాయ తెలుగు వ్యాకరణాలు 2014
# ఆనంద కందళి (సాహిత్య వ్యాస సంకలనం) 2016 
# భాగవతం (చతుర్థ స్కంధవ్యాఖ్య) 2016
# సువర్ణ సౌరభం (వ్యాస సంకలనం) – 2017
# చామీకరం (వ్యాస సంకలనం) – 2019
# గాంధీ శతక౦ (మంగిపూడి) - వ్యాఖ్యానం – 2019
# క్రీస్తు చరిత్ర (గుర్రం జాషువ) - వ్యాఖ్యానం (గుర్రం జాషువా) – 2022
# నిరుద్ధ భారతం (మంగిపూడి)  - వ్యాఖ్యానం - 2022
# అంతరాలోకనం (సాహిత్య వ్యాసాలు) - 2023
# మనుచరిత్రము (అల్లసాని పెద్దన) – వ్యాఖ్యానం -2024
# సాహిత్యంలో పాత్ర సృజన పద్దతులు 2024

## పురస్కారాలు
* 2024లో సాహిత్య విమర్శ విభాగంలో తెలుగు విశ్వవిద్యాలయం - కీర్తి పురస్కారం (2022)
* 2023లో ఆంధ్రప్రదేశ ప్రభుత్వంవారి *గిడుగు భాషా పురస్కారం*
* 2023లో 'సహృదయ సాహిత్య సాంస్కృతిక సంస్థ, వరంగల్' ద్వారా 'సహృదయ సాహిత్య పురస్కారం'
* 2022లో మాడభూషి సాహిత్య కళాపరిషత్ వారి సాహిత్య పురస్కారం
* 2020లో 'నాగభైరవ కళాపీఠం, ఒంగోలు' వారిచే 'నాగభైరవ అవార్డు'
* 2014లో 'తెలుగు శాఖ, మద్రాసు విశ్వవిద్యాలయం' ద్వారా 'లైఫ్ టైమ్ అచీవ్‌మెంట్ అవార్డు'

## మూలాలు

## బాహ్య లింకులు
*AVKF లో బూదాటి వెంకటేశ్వర్లు పుస్తకాలు
*లోగిలో బూదాటి వెంకటేశ్వర్లు పుస్తకాలు
*బెనారస్ హిందూ విశ్వవిద్యాలయం తెలుగు శాఖ
*పుస్తకం ఆర్గ్ లో బూదాటి వెంకటేశ్వర్లు పుస్తకాలు
*నేషనల్ లైబ్రరీలో ఆధునిక భాశాభోధన-చిన్నయసూరి పుస్తకం వివరాలు
*అన్నమయ్య గ్రంథాలయ పుస్తకాల జాబితా -39 ఆనందశాఖి పుస్తకం వివరాలు
*ఎస్వీ సాహితీ యశస్వి..
*సాహితీ యశస్వి
*సాహితీ యశస్వి- వ్యాస మాలిక

వర్గం:ఆంధ్ర ప్రదేశ్ ప్రముఖులు
వర్గం:గుంటూరు జిల్లా భాషావేత్తలు
వర్గం:గుంటూరు జిల్లా రచయితలు
వర్గం:గుంటూరు జిల్లా సాహితీ విమర్శకులు
వర్గం:గుంటూరు జిల్లా ఉపాధ్యాయులు
వర్గం:తెలుగు ఆచార్యులు
వర్గం:ఆంధ్ర విశ్వవిద్యాలయం పూర్వ విద్యార్థులు